da en nl en de da nn da da da da sv de hu es da da et da de nb da da da da nb da da da da da da da da da da da en da de da da da nb da da da da da da da da uk nb da da da da da da da nb da da it da da da en sv da da sv nl da da pl da cs fi da en da da da da da da en
en blog om sund og slank livsstil
HAR DU EN REST KYLLING? SUND OG LÆKKER ASIATISK INSPIRERET RET
Jeg lavede jo en hel kylling for et stykke tid siden til mig selv, så der var jo en del kød tilbage på den, som jeg plukkede af og frøs ned. Noget af det brugte jeg til denne lækre ret, som er vanvittig hurtig at lave, og som er sund og smagfuld.
Brug de grøntsager du kan lide, jeg brugte følgende:
Spidskål (snit en god bunke, for det skrumper en del ind på panden)
Pad Thai sauce (jeg brugte en fra Santa Maria)
Snit og hak det hele og kom det på en varm pande undtagen koriander. Det skal blot have få minutter, hvor det lige falder sammen og bliver varmet igennem. Kom saucen på efter smag samt lidt soja og varm det hele igennem. Kom det på en tallerken og pynt med masser af frisk koriander. Klar!
Leave a Comment CATEGORIES: Madtips og opskrifter TAGGED: grøntsager, opskrift, thaimad
DRIK DINE GRØNTSAGER – LÆKKER JUICE MED BROCCOLI OG SPINAT
Jeg synes det er sjovt at eksperimentere med at få grøntsager sneget med, når jeg juicer, så juicen bliver fyldt med gode vitaminer. Se bl.a. denne med rødbede. Jeg er nemlig ikke så god til altid at få spist så mange grøntsager, så det er en god måde at få lidt ind på. Juicen må dog helst ikke smage alt for meget af grøntsagerne, hehe, så kunsten er at få dem camoufleret lidt 🙂 Denne juice er ikke så køn, men den smagte super, og den er endda propfyldt med grøntsager. Broccolien smager lidt stærkt, men det klares med ingefær, som jo i forvejen er stærkt, og derfor absorberer skarpheden fra broccolien, hvis man kan sige det.
Til et stort glas som dette skal du ca. bruge:
3 buketter broccoli (altså ca. 1/3 broccoli)
1 stor håndfuld frisk spinat
4 små gulerødder eller 2 almindelige
Saft fra 1/4 citron
En lille klump ingefær
Har i øvrigt også fået en ny bog, som netop har fokus på at bruge grøntsager i juice. Den glæder jeg mig til at komme i gang med.
Leave a Comment CATEGORIES: Madtips og opskrifter TAGGED: frugt, grøntsager, juice
Anmeldelse: Spirelli til grøntsagsspaghetti
Jeg lovede at vende tilbage med en anmeldelse af den dims jeg købte til at lave grøntsagsspaghetti af, når jeg havde fået taget den i brug. Den hedder Spirelli og fra et mærke der hedder Gefu, som også laver andre skære-redskaber. Jeg har nu brugt den nogle gange, og jeg er ret begejstret for den! Det er supernemt at skære squash, gulerødder og andre hårde grøntsager i lange spiraler, som kan bruges i salater eller som alternativ til pasta. Og det bedste er, at den ikke fylder særlig meget og kan gå i opvaskemaskinen. Denne er den dyre udgave til 249, som jeg fandt i Inspiration, og jeg fornemmer at den er i rigtig god kvalitet. Jeg er dog blevet tippet om billigere udgaver på Ebay osv, som koster en brøkdel, men jeg kender ikke kvaliteten på disse. Jeg ville gå efter den dyre, da prisen jo stadig er til at have med at gøre, og så ved man den holder længe og kan tåle lidt af hvert.
Jeg er især glad for at bruge den til squash med kødsauce på i stedet for pasta for at holde kalorierne nede og få nogle grøntsager sneget indenbords. Jeg er nemlig ikke så god til at få spist grøntsager, så alt hvad der kan gøre det lettere er et hit 🙂
Find den fx HER
Leave a Comment CATEGORIES: Test og anmeldelser TAGGED: grøntsager, køkkenredskaber, spirelli
Nu skal der laves grøntsagsspaghetti!
Det spreder sig som løbeild på insta og på blogs det der grøntsagsspaghetti, eller -pasta om man vil. Men med ordet pasta får jeg bare længsel efter rigtig pasta, så det ord vil jeg ikke bruge 😀 Jeg synes dog den der Spiralizer, som mange bruger er noget af et monstrum, som jeg slet ikke har plads til, så da jeg faldt over denne lille sag i Inspiration forleden, så røg den med hjem. Den fylder ikke meget, virker til at være god kvalitet, og så kostede den 250 kr, hvilket jeg synes er ok, hvis den er god. Men nu må vi se, om den er til at bruge. Regner med at prøve den af snarest og lave squash-spaghetti til en rest bolognese jeg har i fryseren. Skal nok vende tilbage med anmeldelse 🙂 Find den HER
Har I prøvet denne?
11 Comments CATEGORIES: Madtips og opskrifter TAGGED: grøntsager, spiralizer, spirelli
Asiatisk kålsalat med sojamandler
Lige nu er der masser af kål til ingen penge i butikkerne. Det er supersundt og mætter godt, så derfor prøver jeg tit at bruge det i salater. Dette er en af mine favoritter, som er inspireret af en smagsprøve jeg fik udenfor en madmesse ved Øksnehallen i august sidste år lavet af madskribent Lone Kjær, som faktisk har en blog med sunde opskrifter. Det var især dressingen, der fangede mig, og jeg forsøgte efterfølgende at genskabe smagen. Jeg elsker denne salat med sin blanding af sødme, friske syrlighed og skarpe saltsmag fra sojaen.
Jeg har brugt hvidkål (kan fx også være spidskål eller savoykål), som er snittet fint. Prøvede at snitte det i min foodprocessor denne gang, men det blev lige fint nok, så det er bedst at gøre det i hånden.
Jeg blander en dressing af limesaft (brug en frisk limefrugt, det havde jeg glemt at købe, så derfor er den ikke på billedet), sesamolie (eller fx rapsolie), flydende honning, fishsauce og en smule soja. Det er fishsaucen, der gør forskellen i denne dressing, men dosér den varsomt. Rystes godt sammen, og når du har opnået en god smag, så hældes den over hvidkålen.
Rist sesamfrø på en tør pande og hæl også dem i kålsalaten.
Varm mandlerne med soja på en pande til sojaen er fordampet og lad dem køle lidt på køkkenrulle. Hæld dem i salaten. Pas på, de brænder virkelig nemt på!
Nu er den klar til at servere, men lad den gerne trække lidt. Jeg spiste et par frikadeller til, men salaten er god til fx kylling eller fisk.
4 Comments CATEGORIES: Madtips og opskrifter TAGGED: grøntsager, kost, opskrifter, salat
Som jeg tidligere har nævnt er jeg ikke den bedste til at få spist godt med grøntsager, da det bestemt ikke hører til mine yndlingsspiser. Men det er en del af min plan at basere så mange måltider som muligt på en mættende proteinkilde med masser af grøntsager frem for ris, pasta og brød. Så jeg må fokusere på dem jeg kan lide, eksperimentere lidt samt finde på måder at få dem til at glide lettere ned på.
Noget jeg er meget glad for er dressinger og dip fra sushikæden Sticks’n’Sushi, som vist desværre kun ligger i Københavnsområdet. Det ville dog undre mig, hvis man ikke kan få noget lignende andre steder, dog er jeg ikke stødt på det. Men de laver bare de lækreste ting, og jeg har ofte forskellige slags i køleskabet. De fleste af dem er ok rent kaloriemæssigt, og de er så kraftige i smagen, at man ikke behøver store mængder.
Mine favoritter for tiden er Keikodip, som er en tyk masse, der smager fantastisk på rå grøntsager. Jeg har en lille bøtte med på arbejde, som jeg dypper gulerødder i til mit mellemmåltid om formiddagen. Smagen er svær at definere, hvis man ikke kender smagen af miso, for det smager den en del af, og så af sesam. Stickssauce er en fyldig misodressing, som er ufattelig god på et stykke oksekød som her, men den går også fx til kylling. Og med en ordentlig omgang fintsnittet forårsløg på, så er det intet mindre end en himmerigsmundfuld. Begge saucer kan også bruges som smagsgiver i wokretter.
Jeg kan også anbefale deres teriyakisauce, som er så lækker fx på et stykke stegt laks. Og den fantastiske Goma-dressing, som desværre er ret kalorietung. Og alle de andre! 🙂
Tjek dem alle ud HER og gør jer den tjeneste at prøve dem, hvis I bor i nærheden af en Sticks’n’Sushi.
4 Comments CATEGORIES: Madtips og opskrifter TAGGED: grøntsager
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·